PolyAgent/wiki_georgian_en_parallel_20231101 huggingface dataset:
არყი

არყი, არყის ხე — ფოთოლმცვივანი ხეებისა და ბუჩქების გვარი არყისებრთა ოჯახისა, რომელიც 20 მ სილაღლემდე იზრდება. ქერქი თეთრია ან ყომრალი. მორიგეობით განლაგებული მომრგვალო მარტივი ფოთლები კიდემთლიანია. ყვავილები შეკრებილია მჭადა ყვავილებად. ნაყოფი ბრტყელი კაკალია, რომელსაც ორი აპკისებრი ფრთა აქვს. მრავლდება თესლითა და ძირკვის ამონაყარით. ცნობილია 130-მდე პოლიმორფული სახეობა, რომლებიც გვხვდება ჩრდილოეთ ნახევარსფეროს ზომიერ და ცივ სარტყელში აგრეთვე სუბტროპიკულ მთებში.
საქართველოში 5 სახეობაა. აჭარა-გურიაში მთის ზედა სარტყელსა და სუბალპურ ტანბრეცილ ტყეებში გვხვდება მედვედევის არყი (Betula medwedewii); კოლხეთის ენდემი მეგრული არყი (Betula megrelica) გავრცელებულია სამეგრელოსა და სვანეთის მთებში; რადეს არყი (Betula raddeana) — კავკასიონის ჩრდილოეთ კალთების ცენტრალურ და აღმოსავლეთ ნაწილში; თეთრი (ლიტვინოვის) არყი (Betula pubescens) ყველაზე გავრცელებული სახეობაა, დიდი რაოდენობითაა კავკასიონის და სამხრეთ მთიანეთის კალთებზე, ხოლო მეჭეჭიანი ანუ მტირალა არყი (Betula pendula) კავკასიაში ყველგან გვხვდება.
არყი სინათლის მოყვარული და ტენის მომთხოვნია. ზოგი სახეობა შედარებით მშრალ პირობებს ეგუება, სიცივისა და ყინვის ამტანია. ცოცხლობს 150 წელზე მეტს. ქმნის წმინდა კორომებს (არყნარებს) ან შერეულია სხვა მერქნიან მცენარეებთან. მერქანს იყენებენ საფანერო და საავეჯო წარმოებაში, მანქანათმშენებლობაში ზოგიერთი დეტალისათვის. არყის წვენი შეიცავს შაქარს და იყენებენ ბურახისა და სიროფის დასამზადებლად. კვირტები და ფოთლები იხმარება მედიცინაში.
არყის ფოთლები შეიცავს ეთერზეთს, საპონინებს, C-ვიტამინს. კვირტები შეიცავს ეთეროვან ზეთებს, რომელიც წარმოადგენს ყვითელ სითხეს სასიამოვნო ბალზამური სუნით.
ნედლეულს გააჩნია ძლიერი ბაქტერიოციდური, ანტისეპტიკური, ნაღველმდენი და შარდმდენი მოქმედება, ხალხში არყის ფოთლებს იყენებენ აბაზანებისათვის რადიკულიტისა და რევმატიზმის დროს, თმის ზრდის დასაჩქარებლად ფოთლების ნახარშით იბანენ თავს. დადგენილია არყის ახალი ფოთლების ანთების საწინააღმდეგო მოქმედება სიყვითლის და თირკმლების კოლიტისას. ფოთლების გამონახარშს იყენებენ გულსისხლძარღვთა დაავადებით გამოწვეული შეშუპებისას.
არყის მერქნის აქტივირებულ ნახშირს ხმარობენ როგორც აბსორბენტ საშუალებას მუცლის შებერვისას და სხვადასხვა მოწამვლებისას. არყის ხის წვენი საუკეთესო ვიტამინური საშუალებაა. ადამიანები, რომლებიც მუდმივად მოიხმარენ წვენს, არ უჩივიან მარილების დაგროვებასა და ქოლესტერინს.
არყის ხის სოკოს იყენებენ კუჭნაწლავის დაავადებების დროს ნაყენების და ექსტრაქტების სახით, აგრეთვე ავთვისებიანი ახალწარმონაქმნებისას.
ლიტერატურა
შუშას ციხე

შუშას ციხე — სასჯელაღსრულების დაწესებულება, რომელიც აშენდა შუშაში 1848 წელს, მეფის რუსეთის დროს. აშენდა ხურშიდბანუ ნათავანის დროს. დაწესებულება მდებარეობს შუშას ციხის აღმოსავლეთ მხარეს. სსრკ-ის დროს იგი ფუნქციონირებდა დახურულ სასჯელაღსრულების დაწესებულებად.
როდესაც 1992 წლის 8 მაისს ქალაქი შუშა დაიპყრეს ციხეც სომხეთის კონტროლის ქვეშ მოექცა. 2020 წლის 8 ნოემბერს, როდესაც ქალაქი გაათავისუფლეს, ციხე აზერბაიჯანის კონტროლ ქვეშ დაბრუნდა.
სქოლიო
აზერბაიჯანის შენობა-ნაგებობები
ჩრდილოეთი რეგიონი (ბურკინა-ფასო)

ჩრდილოეთი რეგიონი (ბურკინა-ფასო)
ჩრდილოეთი რეგიონი — რეგიონი ბურკინა-ფასოს ჩრდილოეთში.
ადმინისტრაციული ცენტრი — ქალაქი უაჰიგუია.
ფართობი — 16 207 კმ², მოსახლეობა — 1 182 770 ადამიანი (2006 წელი).
გეოგრაფია
რეგიონს ჩრდილო-აღმოსავლეთიდან ესაზღვრება საჰელის რეგიონი, აღმოსავლეთიდან — ჩრდილო-ცენტრალური რეგიონი, სამხრეთ-აღმოსავლეთიდან — ცენტრალური პლატოს რეგიონი, სამხრეთიდან — დასავლეთ-ცენტრალური რეგიონი, დასავლეთიდან — ბუკლე-დუ-მუჰუნის რეგიონი, ჩრდილოეთიდან — მალი.
მოსახლეობა
რეგიონის ძირითადი მოსახლეობა შედგება მოსის ხალხის წარმომადგენლებისგან, ასევე ცხოვრობს ფულბეს ხალხიც.
ადმინისტრაციული დაყოფა
ადმინისტრაციული თვალსაზრისით ჩრდილოეთი რეგიონი დაყოფილია 4 პროვინციად:
ეკონომიკა
ადგილობრივი მოსახლეობის ძირითადი საქმიანობაა — სოფლის მეურნეობა.
სქოლიო
ბურკინა-ფასოს რეგიონები
კონსტანტინე სალია

კონსტანტინე სალია (დ. 14 მაისი, 1942, ქ. ტყვარჩელი — გ. 19 თებერვალი, 2022) — ქართველი ინჟინერი, პოლიტიკოსი.
1964 წელს დაამთავრა ხარკოვის კომუნალური მშენებლობის საინჟინრო ინსტიტუტი, მოგვიანებით - მოსკოვის საინჟინრო-ეკონომიკური ინსტიტუტის ასპირანტურა.
1965 წელს მუშაობდა საქართველოს მშენებლობის სამინისტროს სამშენებლო გაერთიანება „მთავართბილმშენში“ უფროს ინჟინრად. 1966-1967 წლებში იყო ტრესტ „საქორგტექმშენში“ - უფროს ეკონომისტად, მთავარ სპეციალისტად. 1967-1971 წლებში იყო მოსკოვის საინჟინრო-ეკონომიკური ინსტიტუტის უმცროს მეცნიერ-თანამშრომლად. 1971-1977 წლებში მუშაობდა საქართველოს პოლიტექნიკური ინსტიტუტის წარმოების ეკონომიკისა და ორგანიზაციის კათედრაზე - ასისტენტად, უფროს მასწავლებლად, დოცენტად. 1977-1978 წლებში იყო საქართველოს კომპარტიის ცენტრალური კომიტეტის საორგანიზაციო-პარტიული მუშაობის განყოფილების ინსპექტორი. 1978-1980 წლებში იყო საქართველოს კომპარტიის წალკის რაიკომის პირველი მდივანი. 1980-1982 წლებში იყო საქართველოს კომპარტიის ოჩამჩირის რაიკომის პირველი მდივანი. 1982-1986 წლებში იყო საქართველოს კომპარტიის ტყვარჩელის საქალაქო კომიტეტის პირველი მდივანი. 1986-1988 წლებში იყო საქართველოს სსრ მოსახლეობის საყოფაცხოვრებო მომსახურების მინისტრი; მიღებული ჰქონდა სახელმწიფო ჯილდოები და საპატიო სიგელები. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ერთობა“.
რესურსები ინტერნეტში
კონსტანტინე სალია — საქართველოს პარლამენტის ოფიციალური საიტი
დაბადებული 14 მაისი
დაბადებული 1942
საქართველოს III მოწვევის პარლამენტის წევრები
გარდაცვლილი 2022
გარდაცვლილი 19 თებერვალი
გაზარია

გაზარია — შავი ზღვის სანაპირო ზოლში მდებარე გენუის კოლონიების და სავაჭრო ფაქტორიების საერთო სახელწოდება. XIII საუკუნის შუა ხანებში და გვიანი XV საუკუნეებში კოლონიის ადმინისტრაციული ცენტრი ყირიმის სნახევარკუნძულზე ქალაქ კაფაში მდებარეობდა. ტერმინი მომდინარეობს ხაზარების სახელწოდებისგან, რომლებიც თავიდანვე ყირიმის ნახევარკუნძულზე სახლობდნენ, აღსანიშნავია რომ ამ პერიოდში ხაზართა სახაკანო უკვე აღარ არსებობდა.
კოლონია ოქროს ურდოს ხანის მუნქეს მიერ გენუისთვის კაფას გადაცემის შემდგომ დაარსდა. კაფა კომერციულ და სავაჭრო ცენტრს წარმოადგენდა, რომელიც მალევე გენუის შავი ზღვის კოლონიების რეგიონალური ცენტრი გახდა. 1357 წელს გენუელებმა დაიკავეს ჩემბალო (ბალაკლავა), 1365 წელს კი ვენეციელებისგან დაიკავეს სოლდაია (სუდაკი).
გენუის შავი ზღვის კოლონიები და სავაჭრო ფაქტორიები
ყირიმი
კაფა
ჩემბალო
სოლდაია
ვოსპორო
სარსონა
გოთიის სამართველო (თეოდოროს ტერიტორია)
დასავლეთ შავი ზღვა
ყირიმის გარდა, გენუის მფლობელობაში შედიოდა რამდენიმე ციხე სიმაგრე შავი ზღვის დასავლეთ სანაპიროზე, როგორიც იყო მაუროკასტრო (ბელგოროდ-დნესტროვსკი) მდინარე დნესტრის შესართავთან, გინესტრას ციხესიმაგრე ოდესასთან, ლიკოსტომოს ციხე (კილია), კონსტანცას და კალადას კოლონია (დუნაის ზემო დინება).
ტამანის ნახევარკუნძული
ტანა (აზოვი)
მატრეგა (ტმუტარაკანი)
კოპა
მაპა (ანაპა)
ბატარიო (ნოვოროსიისკი)
კასტო და ლაისო (სოჭი)
საქართველო
აბასკია
ჰაკარი (გაგრა)
სანტა-სოვია (ალახაძი)
პეცონდა (ბიჭვინთა)
კაფო და რექსო (გუდაუთა)
ნიკოფა (ახალი ათონი)
სევასტოპოლი (სოხუმი)
ლო ბატი (ბათუმი)
სანტა-ანჯელო (მდ. ენგურის შესართავი)
რესურსები ინტერნეტში
Elena A. Yarovaya. The Heraldry of the Genoese Crimea. The State Hermitage. SPb., 2010. 208 p.
ყირიმი
უკრაინა
გენუის რესპუბლიკა
27 ევტერპე

27 ევტერპე (27 Euterpe) — ასტეროიდი ასტეროიდების მთავარი სარტყელიდან. აღმოჩენილია 8 ნოემბერს 1853 წ. ინგლისელი ასტრონომის ჯონ ჰინდის მიერ ლონდონში, დიდ ბრიტანეთში. ასტეროიდს სახელი მიენიჭა ევტერპეს, ლირიკული პოეზიისა და მუსიკის მუზის პატივსაცემად.
ასტეროიდი არ კვეთავს დედამიწის ორბიტას, და მზის ირგვლივ ბრუნავს 3,60 იულიანური წელი.
იხილეთ აგრეთვე
ასტეროიდების სია (1—100)
ასტეროიდების მთავარი სარტყელი
შენიშვნები
ასტეროიდები
Lasioglossum denticeps

Lasioglossum denticeps — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1954 წელს.
იხილეთ აგრეთვე
Lasioglossum-ის სახეობების სია
სქოლიო
denticeps
ომარიშარა

ომარიშარა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (აჟარის თემი). მდებარეობს აფხაზეთის ქედის სამხრეთ კალთაზე, მდინარე გვანდრის (კოდორის ერთ-ერთი სათავე) ხეობაში. ზღვის დონიდან 800 მ, გულრიფშიდან 90 კმ. 2002 წლის აღწერის მონაცემებით სოფელში ცხოვრობს 108 კაცი. 2008 წლიდან ოკუპირებულია რუსეთის ფედერაციის მიერ
ლიტერატურა
სქოლიო
აჟარის თემის სოფლები
ბერსეო

ბერსეო — მუნიციპალიტეტი ესპანეთში, შედის ლა-რიოხის პროვინციის ანგიანოს კომარკის შემადგენლობაში. ფართობი — 15,27 კმ². მოსახლეობა — 151 კაცი (2020 წ.).
იხილეთ აგრეთვე
ლა-რიოხის მუნიციპალიტეტები
რესურსები ინტერნეტში
ბერსეოს მუნიციპალიტეტის ოფიციალური საიტი
სქოლიო
ლა-რიოხის მუნიციპალიტეტები
ვიბორგის ციხესიმაგრე

ვიბორგის ციხესიმაგრე (ფინ: Viipurin linna, შვედ: Wiborgs slott) ვიბორგში მდებარე XIII საუკუნის ნაგებობაა, რომელიც რუსეთის ტერიტორიაზე ერთადერთი სრულფასოვნად შენარჩუნებული დასავლეთევროპული სამხედრო საგანძურის თვალსაჩინო ნიმუშია.
ისტორია
სიმაგრის მაღალ, საგუშაგო და საბრძოლო კოშკს სკანდინავიის ნათლისმცემლის, ნორვეგიის მეფის ოლაფ წმინდას სახელი ეწოდა. კუნძულის შუაგულში აგებული ეს სიმაგრე იმხანად სკანდინავიაში ყველაზე მაღალი იყო. სიმაგრის კედლების სიგანე 1,2,5 მეტრს შეადგენდა, კოშკის კედლებისა კი 4 მეტრს. კედლის ზეთავი კბილანებით ბოლოვდებოდა, პერიმეტრზე კი ხის საკიდი გალერეა ჩამოსდევდა, როგორც საბრძოლო გზა.
1293 და 1322 წლებში ნოვგოროდელებმა ორჯერ ამაოდ სცადეს ციხესიმაგრისა და მიმდებარე ტერიტორიების ხელში ჩაგდება. მეორე ჯერზე უფლისწულ იურის თანხლებით ჯარი მთელი თვის განმავლობაში იყო სიმაგრეს შემორტყმული, თანაც ლოდსატყორცნებს იყენებდა.
რუსეთის ციხესიმაგრეები
ფინეთის ისტორია
Schwa with diaeresis

Schwa with diaeresis (Ӛ ӛ; italics: Ӛ ӛ) is a letter of the Cyrillic script. It is currently unique to the Khanty language. Ӛ is romanized with a Latin schwa and combining marks or in ISO-9.
Usage
This letter usually represents the close-mid central unrounded vowel .
Computing codes
See also
Ә ә : Cyrillic Schwa
Ə ə : Latin Ə
Schwa
Cyrillic letters with diacritics
Letters with diaeresis
გაეროს უშიშროების საბჭოს რეზოლუცია 21

გაეროს უშიშროების საბჭოს რეზოლუცია 21 მიიღეს 1947 წლის 2 აპრილს. რეზოლუციით, წყნარ ოკეანეში გერმანიის კუთვნილი კუნძულების (რომლებიც ადრე ერთა ლიგის მიერ იაპონიას გადაეცა) მდებარეობა ეკვატორის ჩრდილოეთით განისაზღვრა, საკონტროლებლად აშშ-ს გადეცა მისი შემდგომი დემილიტარიზაციის მიზნით.
რეზოლუცია მიიღეს 11 ხმით.
რესურსები ინტერნეტში
რეზოლუციის ტექსტი
0021
გაეროს უშიშროების საბჭოს რეზოლუციები მიკრონეზიის ფედერალური შტატების შესახებ
გაეროს უშიშროების საბჭოს რეზოლუციები მარშალის კუნძულების შესახებ
გაეროს უშიშროების საბჭოს რეზოლუციები პალაუს შესახებ
გაეროს უშიშროების საბჭოს რეზოლუციები სოლომონის კუნძულების შესახებ
გაეროს უშიშროების საბჭოს რეზოლუციები ნაურუს შესახებ
გაეროს უშიშროების საბჭოს რეზოლუციები იაპონიის შესახებ
გაეროს უშიშროების საბჭოს რეზოლუციები აშშ-ს შესახებ
1947 წელი ნაურუში
1947 წელი მიკრონეზიის ფედერალურ შტატებში
1947 წელი მარშალის კუნძულებზე
1947 წელი იაპონიაში
1947 წელი აშშ-ში
გაეროს უშიშროების საბჭოს რეზოლუციები პაპუა-ახალი გვინეის შესახებ
1975 წელი პაპუა-ახალ გვინეაში
მია ვაშიკოფსკა

მია ვაშიკოფსკა (( ; დ. 14 ოქტომბერი, 1989, კანბერა) — ავსტრალიელი მსახიობი.
მია ვაშიკოფსკა დაიბადა და გაიზარდა კანბერაში, ავსტრალიაში, ფოტოგრაფების, ჯონ რიდისა და მაჟენა ვაშიკოფსკას ოჯახში. 8 წლის ასაკში ვაშიკოფსკას ოჯახი საცხოვრებლად გადავიდა პოლონეთში.
მისი დებიუტი კინოში შედგა ავსტრალიურ ტელესერიალში „წმინდანები“ 2004 წელს. 2006 წელს მონაწილეობა მიიღო პირველ სრულმეტრაჟიან ფილმში „უბნის ქაოსი“. იგი საერთაშორისო მასშტაბით ცნობილი გახდა 2010 წლიდან, მას შემდეგ რაც მონაწილეობა მიიღო ტიმ ბარტონის ფილმში „აილისა საოცრებათა ქვეყანაში“. იმავე წელს ითამაშა ფილმში „ბავშვები კარგად არიან“, რისთვისაც გადაეცა ჰოლივუდის კინოფესტივალის ჯილდო. 2015 წელს მონაწილეობდა გილერმო დელ ტოროს ფილმში „ალისფერი პიკი“, ხოლო მომდევნო წელს კვლავ განასახიერა ალისას როლი ფილმში „ალისა სარკის მიღმა“.
ფილმოგრაფია
რესურსები ინტერნეტში
სქოლიო
დაბადებული 1989
დაბადებული 14 ოქტომბერი
XXI საუკუნის ავსტრალიელი ქალი მსახიობები
ავსტრალიელი ქალი კინომსახიობები
ავსტრალიელი ქალი ტელემსახიობები
შონ კომბსი

შონ კომბსი
შონ ჯონ კომბსი, უფრო მეტად ცნობილი ფსევდონიმით Diddy (დ. 4 ნოემბერი, 1969) — ამერიკელი პროდიუსერი, რეპერი, მსახიობი, მამაკაცის ტანსაცმლის დიზაინერი და მოცეკვავე. მას მიღებული აქვს სამი გრემის და ორი MTV-ს მუსიკალური ვიდეოდაჯილდოვების პრიზი. მისმა შემუშავებულმა ჩაცმულობის დიზაინმა მიიღო პრიზი ამერიკის მოდის დიზაინერების ყრილობაზე.
წინა წლებში იგი ცნობილი იყო Puff Daddy-სა და P. Diddy-ს სახელით. 2005 წლის აგვისტოში მისი ოფიციალური სასცენო სახელი გახდა Diddy. ამჟამად ახალ ზელანდიასა და გაერთიანებულ სამეფოში იგი კვლავ არის ცნობილი P. Diddy-ს სახელით, იმ მიზეზით, რომ ინგლისში მოცეკვავე რიჩარდ დირლავი გამოდის Diddy-ს სახელით.
შონის ბიზნესი მოიცავს შემდეგ სფეროებს: ხმისჩამწერ ფირმას Bad Boy Records, ჩაცმულობის ხაზს Sean John, კინოკომპანიას Sean by Sean Combs და ორ რესტორანს. იგი აგრეთვე იყო MTV-ს გადაცემა Making the Band-ის პროდიუსერი. პარალელურად, კომბსი აგრეთვე არის ბროდვეის თეატრის მსახიობი.
კომბსი არის ერთ-ერთი ყველაზე მდიდარი ჰიპ-ჰოპის შემსრულებელი. მისი ქონება 2006 წლის მონაცემებით შეფასებულია 346 მილიონ აშშ დოლარად. ფილმში „Notorious“ (2009), რომელიც The Notorious B.I.G.-ის ცხოვრებაზეა, იგი განასახიერა მსახიობმა დერეკ ლუკმა.
დისკოგრაფია
სოლო ალბომები
No Way Out (1997)
Forever (1999)
The Saga Continues... (2001)
We Invented the Remix Vol. 1 (2002)
Press Play (2006)
Last Train to Paris (2010)
MMM (2014)
რესურსები ინტერნეტში
Diddy.com
Bad Boy Online
სქოლიო
დაბადებული 4 ნოემბერი
დაბადებული 1969
XXI საუკუნის ამერიკელი რეპერები
გრემის ჯილდოს მფლობელები
ნიუ-იორკელები
XXI საუკუნის ამერიკელი მამაკაცი მსახიობები
აფრო-ამერიკელი კინოპროდიუსერები
აფრო-ამერიკელი მამაკაცი მსახიობები
აფრო-ამერიკელი მამაკაცი რეპერები
ამერიკელი დენს-მუსიკოსები
ამერიკელი მოდის დიზაინერები
ამერიკელი მამაკაცი კინომსახიობები
ამერიკელი მამაკაცი რეპერები
ამერიკელი მამაკაცი ტელემსახიობები
ამერიკელი მუსიკალური ვიდეოების რეჟისორები
აღმოსავლეთ სანაპიროს ჰიპ-ჰოპ მუსიკოსები
ჰოვარდის უნივერსიტეტის კურსდამთავრებულები
XX საუკუნის ამერიკელი ბიზნესმენები
კაიმანერა

კაიმანერა — ქალაქი და მუნიციპალიტეტი კუბის სამხრეთ-აღმოსავლეთ სანაპიროზე, გუანტანამოს პროვინციაში. წარმოადგენს სათევზაო დასახლებასა და ნავსადგურს, რომელიც გუანტანამოს უბის დასავლეთ ნაწილშია აგებული, აშშ-ის საზღვაო ფლოტის ბაზისგან ოდნავ ჩრდილოეთით და პროვინციულ დედაქალაქ გუანტანამოსგან სამხრეთით. გემებს ძირითდად შაქრის ლერწამი და ყავა გადააქვთ.
ამ შორეული ქალაქის მცხოვრებლები უახლოესი მეზობლები არიან აშშ-ის სამხედრო ბანაკისა და ამჟამად საპატიმროსთვის, სადაც სასჯელს ავღანეთის ომში მებრძოლები იხდიან. მეთევზეთა და მარილის მომპოვებელთა საზოგადოება აქ XX საუკუნის დასაწყისში ყვაოდა, რაც ბაზის მშენებლობით იყო გამოწვეული. ის მაგნიტივით იზიდავდა მუშებსა და უბრალო მნახველებს, რომელთა შორისაც იყვნენ კუბის კუნძულებისა და უახლოესი ქვეყნების, მაგალითად იამაიკის მოსახლეობა.
ქალაქს სახელი ეწოდა ალიგატორისგან (ნიდ. Kaaiman), რომლებიც ერთ დროს მანგროვან ლაბირინთებსა და უბის ზემო ნაწილში ბინადრობდნენ. ამჟამად მათი რიცხვი საგრძნობლად შემცირებულია.
დემოგრაფია
2004 წელს, მუნიციპალიტეტის მოსახლეობა 10 562 ადამიანს შეადგენდა. 366 კმ² ფართობზე მოსახლეობის სიმჭიდროვე იყო 28,9 ადამიანი კმ²-ზე.
იხილეთ აგრეთვე
კუბის მუნიციპალიტეტები
კუბის ქალაქების სია
სქოლიო
კუბის ქალაქები
სამარხი (სახსარი)

სამარხი (სახსარი)
სამარხი, სამკვდრო, სამკუდრო — მიცვალებულის დასაკრძალავად გასაწევი ხარჯის სახსარი ძველ საქართველოში. მიცვალებულისეული ქონების საამისო ნაწილის გარდა სამარხი ერქვა ამ დანიშნულებით წინასწარვე გადადებულ სახსარსაც, რომელიც ძირითადად მოძრავი ქონებიდან გამოყოფდნენ. ოჯახის გაყრისას სამარხიგამოიყოფოდა მოხუცი დედ-მამისათვის, ქვრივი უძეო რძლისათვის, ობოლი ქალისათვის.
სამარხი ერქვა აგრეთვე მოკლულის დასაკრძალავი ხარჯების საზღაურს, რომელიც მკვლელს ან მისთვის პასუხისმგებელ პირს ეკისრებოდა.
ლიტერატურა
ფურცელაძე დ., ქსე, ტ. 8, გვ. 708, თბ., 1984
დაკრძალვის ტრადიციები
ქართული ადათ-წესები
გეორგ შტეტცელი

გეორგ შტეტცელი — (გერმ. Georg Stötzel) (დ. 2 ივნისი, 1936) — გერმანელი ენათმეცნიერი. გერმანისტი. დიუსელდორფის უნივერსიტეტის ემერიტირებული პროფესორი.
განსწავლის წლები
გეორგ შტეტცელი სწავლობდა გერმანისტიკას, ანგლისტიკასა და ფსიქოლოგიას მარბურგში, ბონსა და აბერდინის უნივერსიტეტებში.
მისი 1963 წელს ქალაქ მარბურგში დაცული საპრომოციო ნაშრომი შეეხებოდა დიალექტური გეოგრაფიის პრობლემატიკას.
1968 წელს მარბურგში გეორგ შტელტცელმა დაიცვა თავისი საჰაბილიტაციო შრომა უკუქცევით ზმნებზე გერმანულში. შვიდი წლის შემდეგ კი იგი მიწვეულ იქნა გერმანული ფილოლოგიისა და ლინგვისტიკის კათედრაზე დიუსელდორფის ჰაინრიხ ჰაინეს უნივერსიტეტში.
შრომები
დროითი სიახლოვის სახელდებები. 1963.
ენის გამოხატვის მხარე და შინაარსის მხარე. 1970.
ენის წიგნი "ენობრივი კონტაქტები". 1976.
სკოლაზე გათვლილი ენათმეცნიერება. 1982.
გერმანისტიკა - კვლევის მდგომარეობა და პერსპექტივები. 1985. (გამომც.)
კონტრავერსიული ცნებები. გერმანიის ფედერაციულ რესპუბლიკაში საზოგადოებრივი ენის გამოყენების ისტორია. 1995.
თანადროულობის გერმანული ენის ლექსიკონი. 2002.
წარსულის დაძლევის ლექსიკონი. ნაციონალ-სოციალისტური წარსული საზოგადოებრივი ენის გამოყენებისას. (თორსტენ აიტცთან ერთად) 2007.
ლიტერატურა
Böke, Karin; Jung, Matthias; Wengeler, Martin (გამომც.): Öffentlicher Sprachgebrauch. Praktische, theoretische und historische Perspektiven. Georg Stötzel zum 60. Geburtstag gewidmet. Westdeutscher Verlag, Opladen 1996, ISBN 3-531-12851-5
იხილეთ აგრეთვე
გეორგ შტელტცელის მოკლე ბიოგრაფია და რეცენზიები მისი მეცნიერული შრომების შესახებ.
გერმანელი ენათმეცნიერები
დაბადებული 2 ივნისი
დაბადებული 1960
მაჰმედ I

მაჰმედ I
გიათ ად-დინ მუჰამად თაფარი იგივე მაჰმედ I ან მეჰმედ I (დ. 1082 — გ. ბაღდადი, 1118) — სელჩუკთა იმპერიის სულთანი 1106-1118 წლებში, მალიქ-შაჰის მეორე ვაჟი.
ტახტზე ასვლამდე მონაწილეობდა დინასტიურ ომებში. 1097-1104 წლებში ებრძოდა უფროს ძმას, სულთან ბერქიიარუქს, რომელიც მარტივად დაამარცხა და სელჩუკთა სახელმწიფოს ტერიტორიების განაწილებაზე დაითანხმა, რის შემდეგაც მის მფლობელობაში შევიდა ანატოლიის ბეილიქები, საქართველოს სამეფო და სომხეთი.
მაჰმედმა 1106 წელს სელჩუკთა იმპერიის ტახტიდან ჩამოაგდო მისი მცირეწლოვანი ძმისშვილი, მელიქ-შაჰ II და გახდა სელჩუკთა სულთანი. მის დროს გაგრძელდა შიდა დაპირისპირება სელჩუკთა დინასტიის წევრებს შორის. მის ძმას, სენჯერს ეკავა ხორასნის პროვინიცა. მაჰმედმა მალევე შემოიკრიბა სირიელი მხედრები და მათი დახმარებით, 1107 წელს მდინარე ხაბურთან დაამარცხა და მოკლა მისი ერთ-ერთი მთავარი მეტოქე — ქილიჩ-არსლან I.
1110-იან წლებში სელჩუკთა სახელმწიფოში გაუარესდა მდგომარეობა. ჰამადანის ბეილერბეებისა და ხორასნელი ხანების აჯანყებების შედეგად მაჰმედ I-მა დაკარგა მავერანაჰრი. სელჩუკებმა ასევე დაკარგეს ტერიტორიები კავკასიაში, როდესაც საქართველოს მეფემ, დავით IV აღმაშენებელმა განმათავისუფლებები ბრძოლები წარმატებით დაიყწო საქართველოს სამხრეთ ნაწილში.
1118 წელს მაჰმედი გარდაიცვალა და დროებით, ბაღდადისა და ირანის ტახტი დაიკავა მისმა ვაჟმა, მაჰმუდ II-მ , მაგრამ იმავე წელს, სელჩუკთა იმპერიის სულთნის ტიტული მიიღო მისმა უმცროსმა ძმამ, აჰმედ სანჯარმა.
იხილეთ აგრეთვე
მალიქ-შაჰი
სელჩუკთა სახელმწიფო
რესურსები ინტერნეტში
E. J. Van Donzel, Islamic Desk Reference, (E.J.Brill, 1994), 464.
Bernard Lewis, The Assassins: A Radical Sect in Islam, (Basic Books Inc., 2003), 51.
Рыжов, 2004.
ლიტერატურა
Книга:Монархи. Мусульманский Восток VII-XV|Сельджуки/2|Сельджуки
სელჩუკი მმართველები
დაბადებული 1082
გარდაცვლილი 1118
ფატმა ხათუნი

ფატმა ხათუნი — ოსმალეთის სულთნის აჰმედ I-ის მესამე ცოლი და მისი სამი შვილის დედა.
ბიოგრაფია
ფატმას წარმომავლობის შესახებ, თითქმის არაფერია ცნობილი. ერთი ვერსიით,ის ქუიუჯუ მურად-ფაშას ქალიშვილი უნდა ყოფილიყო , რომელიც ოსმალეთის დიდი ვეზირი იყო 1606-1611 წლებში. მეორე ვერსიით კი იგი წარმოშობით ბოსნიელი იყო, რომელიც სტამბოლში მოხვდა როგორც მონა.. 1605 წელს ფატმამ იქორწინა სულთან აჰმედზე. მან სულთანს გაუჩინა ორი უფლისწული და ერთი სულთანი. ფატმას ორივე უფლისწული გარდაიცვალა ადრეულ ასაკში. აბიდე კი, რომელიც დაიბადა მამის სიკვდილიდან მალევე, 1618 წელს, 24 წლის ასაკში მიათხოვეს მუსა ფაშას. 5 წლის შემდეგ კი აბიდე დაქვრივდა. ფატმა გარდაიცვალა 1660 წელს. გარდაცვალების ადგილი და მიზეზი უცნობია.
ლიტერატურა
სქოლიო
გარდაცვლილი 1660
ოსმალეთის სულთნების მეუღლეები
დაბადებული 1590
330-იანები

330-იანები
პოლიტიკა
ეკონომიკა
კულტურა
ანდრეი კისკა

ანდრეი კისკა (დ. 2 თებერვალი, 1963) — სლოვაკი ფილანტროპი, მეწარმე და 2014 წლის სლოვაკეთის საპრეზიდენტო არჩევნების შედეგების მიხედვით სლოვაკეთის ახალი პრეზიდენტი.
2014 წლის სლოვაკეთის საპრეზიდენტო არჩევნებში კისკამ თავისი თავი დამოუკიდებელ კანდიდატად წარადგინა. არჩევნების პირველ ტურში, რომელიც 2014 წლის 15 მარტს ჩატარდა და რომელშიც 14 კანდიდატმა მიიღო მონაწილეობა, კისკა 24 %-ით მეორე ადგილზე გავიდა, პარტია „კურსი — სოციალ-დემოკრატია“-ს ლიდერის რობერტ ფიცო შემდეგ, რომელმაც ხმათა 28,2 % მიიღო. იმის გამო, რომ კანდიდატთაგან ვერცერთმა ვერ აიღო 50 %-ზე მეტი 29 მარტისთვის დაინიშნა საპრეზიდენტო არჩევნების მეორე ტური. მეორე ტურში კისკამ დამაჯერებელი გამარჯვება მოიპოვა, ამომრჩეველთა ხმების 59,4%-ის მოპოვებით.
ბიოგრაფია
ანდრეი კისკა დაიბადა 1963 წლის 2 თებერვალს, ქალაქ პოპრადში, ჩეხოსლოვაკიაში, (ამჟამად სლოვაკეთი). დაამთავრა სლოვაკეთის ტექნიკური უნივერსიტეტი, პროფესიით ინჟინერ–ელექტრიკია. ხავერდოვანი რევოლუციის შემდეგ, 1990 წელს ემიგრაციაში წავიდა აშშ–ში, სადაც მშენებლობაზე და ბენზინგასამართ სადგურზე მუშაობდა. ორი წლის შემდეგ ისევ სლოვაკეთში დაბრუნდა და მეწარმეობით დაკავდა. ფლობდა კომპანიებს Triangel–სა და Quatro-ს, რომლებიც საქონელს კრედიტში გასცემდნენ.
ფილანტროპია
2006 წელს, კისკამ, თანადააარსა არაკომერციული, საქველმოქმედო ორგანიზაცია Dobrý anjel, რომლის მეშვეობითაც დონორები ეხმარებიან რთულ ფინანსურ მდგომარეობაში მყოფ ოჯახებს, რომლებიც მათი ერთ–ერთი წევრის სერიოზული დაავადებით (როგორიცაა კიბო) არის განპირობებული. 2014 წლის მონაცემებით, ამ ორგანიზაციაში 140 000–ზე მეტმა ადამიანმა განახორციელა დონაცია.
რესურსები ინტერნეტში
ოფიციალური ვებ-საიტი
სქოლიო
დაბადებული 1963
მეწარმეები
სლოვაკი პოლიტიკოსები
დაბადებული 2 თებერვალი
ბაღდადის მუჰაფაზა

ბაღდადის მუჰაფაზა, იგივე ბაღდადის პროვინცია — ერთ-ერთი ერაყის 18 მუჰაფაზიდან. აქ მდებარეობს პროვინციისა და მთლიანად ქვეყნის დედაქალაქი ბაღდადი. დედაქალაქთან ერთად ის მოიცავს თაჯის, ჰუსეინის მაჰმუდის, ალ ტარმისა და აბუ ღარიბის რაიონები. მუჰაფაზა 4 555 კმ²-ზეა განფენილი და 2012 წლის მონაცემებით მასში 9 500 000 ადამიანი ცხოვრობს. ბაღდადის მუჰაფაზა ყველაზე პატარა ზომისაა პროვინციებს შორის, თუმცა ყველაზე მეტად დასახლებულია. ბაღდადის მუჰაფაზა ქვეყნის სხვა ნაწილებთან შედარებით, მეტად კეთილმოწყობილი და განვითარებულია.
რესურსები ინტერნეტში
ოფიციალური საიტი
ერაყის მუჰაფაზები
გერტრინგენი

გერტრინგენი — თემი გერმანიაში, ბადენ-ვიურტემბერგის ფედერალურ მხარეში, შტუტგარტის ადმინისტრაციულ ოლქში, ბებლინგენის რაიონში. თემის ფართობია 20,21 კმ², მოსახლეობა, 2013 წლის 31 დეკემბრის მდგომარეობით, შეადგენს 11 758 ადამიანს.
რესურსები ინტერნეტში
ოფიციალური საიტი
სქოლიო
ბადენ-ვიურტემბერგის თემები
740

740
მოვლენები
ბიზანტიელები არაბებს ამარცხებენ აკრონიოსთან ბრძოლაში.
მერსიის მეფე ეთელბალდმა უესექსი დაიპყრო.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
თეოდორე აბუკურა — ბიზანტიელი საეკლესიო მწერალი, ფილოსოფოსი (გ. 820)
აურელიუსი — ასტურიის მეფე (გ. 774)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
მენ ხაოჟანი — ჩინელი პოეტი (დ. 689)
Everyday (ფილ კოლინზის სიმღერა)

Everyday (ფილ კოლინზის სიმღერა)
„Everyday“ — ინგლისელი მომღერალ და სიმღერების ავტორ ფილ კოლინზის სინგლი ალბომიდან Both Sides. სინგლი გამოსცა ლეიბლმა Virgin Records. სიმღერა აგრეთვე შეტანილია კოლინზის 2004 წლის კომპილაციაში Love Songs: A Compilation... Old and New.
სიმღერები
ინგლისი
Everyday
Don't Call Me Ashley
Everyday (დემო)
ევროპა
Everyday
Don't Call Me Ashley
Everyday (დემო)
Doesn't Anybody Stay Together Anymore (საკონცერტო)
რესურსები ინტერნეტში
1994 წლის სინგლები
ფილ კოლინზის სიმღერები